《山中诗 其二》
清代·杨宗发

空岩怅流目，虚壑驰超忽。物色宕烟外，予怀澹川末。

闲时夜气发，静地春光接。木石叩情性，见闻冥欣戚。

青苔积鸟爱，绝径断云迹。旷览识初古，周旋任天质。

神凝不我昧，理永奚所隔。

作者简介：江南武进人，字起文。恽日初弟子。治经世之学，工诗古文。足不出乡里，家贫，而颇具壮心。卒年四十二。有《白云楼诗钞》。